El ritme de vida actual, l'estrès laboral i el sedentarisme en els llocs de treball provoca que molts dels treballadors estiguin massa hores asseguts.
Aquest és un dels principals factors de risc que influeix directament en l'increment de pes.
Cal tenir molt en compte que el sobrepès i l'obesitat són un dels principals problemes de salut que afecten els països desenvolupats.
Millorar els hàbits alimentaris i incentivar programes per aconseguir un pes adequat entre els treballadors pot ajudar a prevenir moltes malalties relacionades amb l'excés de pes i l'obesitat.
La clau per resoldre aquest problema es troba en la promoció de l'activitat física en l'entorn laboral conscienciant sobre els beneficis que suposa practicar-ne i en la potenciació de l'alimentació saludable i la dieta mediterrània.
Aquestes accions poden tenir un efecte positiu en la productivitat de l'empresa i el benestar dels treballadors, i contribueixen a la reducció de l'absentisme i també a la satisfacció i actitud positiva dels treballadors.
El programa pretén millorar l'estat de salut dels treballadors, prevenir-ne el sobrepès i l'obesitat, els problemes de salut derivats del sedentarisme, i millorar la qualitat de vida dels treballadors en l'entorn laboral.
La primera es basa en el disseny i la planificació, i es pot realitzar en un període comprès entre les dues setmanes i un mes.
Abans d'iniciar el programa és important sensibilitzar tant els treballadors com els responsables de l'empresa sobre els beneficis de la promoció de la salut posant l'accent en la importància d'una alimentació saludable i un estil de vida actiu.
Cal detectar, en primer lloc, els casos de treballadors amb sobrepès i obesitat a l'empresa i proposar-los, a continuació, accions i iniciatives en aquest àmbit que coincideixin amb les seves prioritats i preferències per tal d'aconseguir el màxim compromís de compliment i continuïtat en el programa.
La participació directa del treballador en la planificació dels programes de promoció de la salut és un factor decisiu en l'èxit dels programes.
D'aquest fet en depenen també la priorització, l'èxit i la continuïtat de les accions.
La informació i la formació en aquesta etapa són cabdals tant per sensibilitzar com per garantir la participació i el bon desenvolupament del programa.
Alimentació i consells alimentaris
En aquesta segona etapa es desenvolupen accions específiques per fomentar una alimentació saludable i activitat física.
És important conèixer prèviament els hàbits incorrectes més habituals entre els treballadors per poder facilitar les eines necessàries per desenvolupar les diferents accions del programa.
També és important el suport de l'empresa en la presa de mesures.
Aquesta tercera etapa consisteix a consolidar i integrar les activitats del programa en la quotidianitat de l'empresa.
És important mesurar l'impacte de les activitats sobre els treballadors per poder establir millores en el programa tot insistint en l'adquisició d'hàbits saludables.
És important seguir conscienciant els treballadors sobre la importància d'una bona alimentació i de la pràctica d'activitat física.
En cas que l'empresa disposi dels recursos necessaris, es poden seguir impartint tallers, conferències, classes de cuina, ioga, etc.